Dôvodová  správa
k privatizácii častí zdravotníckeho  zariadenia
Nemocnica s poliklinikou Trenčín  – časti: Lekáreň Dolný Šianec č.10, Trenčín, Lekáreň Svinná č. 525, Dom na Legionárskej ul. 26, Trenčín.

Dôvodom predloženia tohto materiálu na rokovanie vlády Slovenskej republiky je vydanie rozhodnutí o privatizácii častí zdravotníckeho zariadenia (ďalej len “ZZ”) Nemocnica s poliklinikou Trenčín  :
–	Lekáreň Dolný Šianec č.10, Trenčín priamym predajom časti zdravotníckeho zariadenia RNDr. Jane Marunovej, Soblahovská č. 31, 911 01 Trenčín
–	Lekáreň Svinná č. 525 priamym predajom časti zdravotníckeho zariadenia PharmDr. Jozefovi Blahovcovi, Pod Brezinou č. 88, 911 01 Trenčín,
–	Dom na Legionárskej ul. 26, Trenčín priamym predajom časti zdravotníckeho zariadenia MUDr. Miroslavovi Lehockému, Pod Juhom č. 26, 911 01 Trenčín a MUDr. Anne Kaščákovej, 913 21  Horňany č.12.

1.	Vymedzenie privatizovaného majetku
Nemocnica s poliklinikou Trenčín bola zriadená 1. júlu 1991 zriaďovacou listinou Ministerstva zdravotníctva SR č. 1970/1991 A/VIII-1 zo dňa 14.6.1991 ako štátna príspevková organizácia s právnou subjektivitou. 
Nemocnica s poliklinikou Trenčín bola zaradená do privatizácie uznesením vlády SR č. 577/2001 zo dňa 20. júna 2001. Základný privatizačný projekt tohto zdravotníckeho zariadenia bol predložený zriaďovateľom  MZ SR  na MSPNM SR dňa 9.4.2002. Informácia o predložení privatizačného projektu bola v zmysle § 10 ods. 7 zákona č. 92/1991 Zb. v znení neskorších predpisov  zverejnená dňa 26.4.2002 v denníku Hospodárske noviny 
Do privatizácie podľa základného privatizačného projektu a zoznamu zdravotníckych zariadení zaradených do 2. etapy privatizácie v zdravotníctve vstupuje zdravotnícke zariadenie Nemocnica s poliklinikou Trenčín, rozdelené na časti – Poliklinika K dolnej stanici č. 18, Trenčín, Poliklinika II, Legionárska 58, Trenčín, Lekáreň Dolný Šianec č.10, Trenčín, Lekáreň Svinná č. 525, Dom na Legionárskej ul. 26, Trenčín so spôsobom privatizácie – priamy predaj. Hlavným predmetom činnosti Lekáreň Dolný Šianec č.10, Trenčín a Lekáreň Svinná č. 525 je poskytovanie lekárenskej starostlivosti.  Hlavným predmetom činnosti v častí Poliklinika K dolnej stanici č. 18, Trenčín, Poliklinika II, Legionárska 58, Trenčín, Dom na Legionárskej ul. 26, Trenčín je poskytovanie ambulantnej liečebno-preventívnej starostlivosti. 

Ekonomická charakteristika časti “ZZ” Nemocnica s poliklinikou Trenčín : 

| 1998 | 1999 | 2000
Počet pracovníkov /prep. stav/ | 28 | 29 | 23
z toho: THP | 0 | 0 | 0
Výkony a mimoriadne  výnosy (tis. Sk) | 6512 | 6798 | 5746
Náklady (tis. Sk) | 7377 | 7429 | 6481
Disponibilný zisk (tis. Sk) | 0 | 0 | 0
Miera odpísania ZP (%) | 55,43 | 57,94 | 54,55

S ohľadom na to, že do realizácie vstupujú tri časti: Lekáreň Dolný Šianec č.10, Trenčín, Lekáreň Svinná č. 525, Dom na Legionárskej ul. 26, Trenčín, sa v ďalšom pokračovaní dôvodovej správy popissujú len tieto časti “ZZ”. Údaje o rozsahu a štruktúre majetku častí “ZZ” Nemocnica s poliklinikou Trenčín  k dátumu spracovania  privatizačného projektu, t.j. k 31.12.2000 (v tis. Sk) sú nasledovné:

a)	Lekáreň Dolný Šianec č.10, Trenčín 
                         Aktíva celkom                                 	  287 
                                 stále aktíva                                              		   287  
                                  z  toho 
                                  - pozemky                                                  	 161
                                  - budovy a stavby                                        	126
                                  - stroje a zariadenia                                    	0   
     obežné aktíva                                                  	0   
     ostatné aktíva nez. v súvahe                            	0 
     Cudzie zdroje                                                  	0
Vlastné imanie určené k prechodu 
     na FNM SR                                           	    287
b)	Lekáreň Svinná č. 525 
                         Aktíva celkom                                          	   122
                                 stále aktíva                                               	     59
                                  z  toho 
                                  - pozemky                                                   	   8 
                                  - budovy a stavby                                         	51 
                                  - stroje a zariadenia                                         	0      
     obežné aktíva                                                 	 0    
     Ostatné aktíva nezach. v súvahe                  	 63	
     Cudzie zdroje                                                  	0
    Vlastné imanie určené k prechodu 
     na FNM SR                                                	122 
c)	Dom na Legionárskej ul. 26, Trenčín 
                         Aktíva celkom                                       	    1 601
                                 stále aktíva                                                	1 601
                                  z  toho 
                                  - pozemky                                                     	86
                                  - budovy a stavby                                     	1 515
                                  - stroje a zariadenia                                       	 0       
     obežné aktíva 	        0    
     Ostatné aktíva nezach. v súvahe                   	  0
     Cudzie zdroje                                               	979
    Vlastné imanie určené k prechodu 
   	 na FNM SR                                      	            622
2. Návrhy privatizačných projektov a podnetov vypracovaných na zdravotnícke zariadenie Nemocnica s poliklinikou Trenčín 
             
Základný privatizačný projekt bol vypracovaný vedením zdravotníckeho zariadenia Nemocnica s poliklinikou Trenčín. Projekt má päť výstupných  privatizovaných jednotiek, z čoho sa realizujú tri výstupy – Lekáreň Dolný Šianec č.10, Trenčín, Lekáreň Svinná č. 525, Dom na Legionárskej ul. 26, Trenčín, ktoré sú navrhnuté privatizovať priamym predajom na základe výberového konania.  

MZ SR ako zriaďovateľ “ZZ” vypracovalo k základnému privatizačnému projektu tri stanoviská. V prvom stanovisku zo dňa 7.2.2002 vypracovanom na Nemocnicu s poliklinikou Trenčín - Dom na Legionárskej ul. 26, Trenčín MZ SR súhlasí s navrhovanou metódou privatizácie v základnom privatizačnom projekte, priamym predajom vopred určenénu vlastníkovi na základe výberového konania. V druhom stanovisku zo dňa 24.10.2001 MZ SR súhlasí s navrhovanou metódou privatizácie v základnom privatizačnom projekte, s priamym predajom Lekáreň Dolný Šianec č.10, Trenčín a navrhuje ako nadobúdateľa RNDr. Janu Marunovú, ktorá lekáreň prevádzkuje od r. 1993 a nechala ju zrekonštruovať na vlastné náklady. Mesto Trenčín neprejavilo záujem o privatzáciu. V treťom stanovisku zo dňa 24.10.2001 MZ SR súhlasí s navrhovanou metódou privatizácie v základnom privatizačnom projekte, s priamym predajom Lekárne Svinná č. 525 a navrhuje ako nadobúdateľa Dr. Jozefa Blahovca. Mesto Trenčín neprejavilo záujem o privatizáciu. 
Protimonopolný úrad SR  vo svojom stanovisku číslo: 1472/P/52/PMÚ SR/2002 zo dňa 7.5.2002 súhlasí s tým, aby MSPNM SR vyzvalo všetkých záujemcov o privatizáciu predmetného “ZZ”, aby vypracovali a predložili svoj privatizačný zámer a zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
MSPNM SR eviduje nasledovné podnety na privatizáciu častí zdravotníckeho zariadenia – Nemocnica s poliklinikou Trenčín : 

Lekáreň Dolný Šianec č.10, Trenčín 
1.	RNDr. Jana Marunová, Arnica Montana lekáreň, Dolný Šianec 10, Trenčín
2.	MEDIKO, spol. s r.o. pre zdravotnícke zásobovanie, PhMr. Štefánia Sochorová, Kvetná ul. 13, Bratislava
Lekáreň Svinná č. 525 
1.	Lekáreň “SOBLAHOVSKÁ”, Dr. Jozef Blahovec, Dlhé Hony 3, Trenčín
2.	MEDIKO, spol. s r.o. pre zdravotnícke zásobovanie, PhMr. Štefánia Sochorová, Kvetná ul. 13, Bratislava
Dom na Legionárskej ul. 26, Trenčín 
1.	MUDr. Miroslav Lehocký a MUDr. Anna Sedláčková, Legionárska 26, Trenčín

3. Postup posudzovania privatizačného projektu a výberu nadobúdateľov privatizovaného  majetku
Základný privatizačný projekt zdravotníckeho zariadenia Nemocnica s poliklinikou Trenčín bol po posúdení odbornými útvarmi MSPNM SR prerokovaný v pracovnej komisii dňa 14.8.2002. 
Komisia odporučila privatizovať časť zdravotníckeho zariadenia – Lekáreň Dolný Šianec č.10, Trenčín, Lekáreň Svinná č. 525, Dom na Legionárskej ul. 26, Trenčín, metódou priameho predaja záujemcovi, ktorý bude vybraný vo výberovom konaní na MSPNM SR zo známych záujemcov o privatizáciu predmetných zariadení. MSPNM SR pristúpilo k príprave výberového konania pre výber nadobúdateľov privatizovaného majetku častí zdravotníckeho zariadenia priamym predajom.
Ministerstvo písomne oslovilo všetkých známych záujemcov o privatizovaný majetok jednotlivých častí “ZZ” Nemocnica s poliklinikou Trenčín so žiadosťou o doplnenie ich podnetov pre potreby výberového konania s termínom predloženia ponúk do 14.8.2002. Do výberového konania boli predložené následovné ponuky: 
C. Lekáreň Dolný Šianec č.10, Trenčín 
 RNDr.Jana Marunová, Soblahovská č. 31, 91101 Trenčín
D. Lekáreň Svinná č. 525 
Dr. Jozef Blahovec, Pod Brezinou č. 88, 911 01  Trenčín
E. Dom na Legionárskej ul. 26, Trenčín 
MUDr. Miroslav Lehocký, Pod Juhom č. 26, 911 01  Trenčín
MUDr. Anna Kaščáková, 613 24  Horňany č.12
Komisia MSPNM SR pre výber nadobúdateľa privatizovaného majetku priamym predajom, zriadená ministerkou pre správu a privatizáciu národného majetku, posúdila všetky predložené návrhy dňa 14.8.2002 s následovným výsledkom: 
A.	Lekáreň Dolný Šianec č.10, Trenčín 
Záujemca – RNDr. Jana Marunová, Soblahovská č. 31, 91101 Trenčín splnila podmienky výberového konania v plnom rozsahu. Záujemca ponúkol za predmetné zdravotnícke zariadenie kúpnu cenu vo výške 300 000,- Sk, ktorú vinkuloval v Tatra banke, pobočka Trenčín, v prospech Fondu národného majetku SR. Záujemca predložil podnikateľský zámer, v ktorom plánuje dosiahnuť vyšší štandard starostlivosti tým, že vybuduje komplex zdravotníckých a lekárenských služieb. Zriadia sa ďalšie 2 výdajné okienka pre väčší komfort pacientov a vytvoria sa väčšie skladové priestory a sociálne priestory pre zamestnancov lekárne. Záujemca prevádzkuje lekáreň od roku 1993 a počas tohto obdobia sa zrekonštruovali priestory lekárne na náklady prevádzkovateľa. Prestavba miestností, izolácia vlhkého muriva, nová kanalizácia a elektroinštalácia predstavujú preinvestovanú sumu 1 060 720,-Sk. Pre budúcnosť plánuje ďalšiu celkovú rekonštrukciu uvedeného objektu. Z dokladov MZ SR vyplýva, že záujemca splnil odborné predpoklady na prevádzku lekárenského zariadenia.
Na základe vyššie uvedených skutočnosotí výberová komisia odporučila ako budúceho nadobúdateľa “ZZ” Lekárne Dolný Šianec č.10, Trenčín RNDr. Janu Marunovú, Soblahovská č. 31, 911 01 Trenčín
 B.  Lekáreň Svinná č. 525 
Záujemca – Dr. Jozef Blahovec, Pod Brezinou č. 88, 911 01 Trenčín splnil podmienky výberového konania. Za nadobudnutie Lekárne Svinná č. 525  ponúkol finančné prostriedky vo výške 123 000,- Sk, ktoré má vinkulované na bežnom účte vo VÚB, a.s., pobočka Trenčín. Vo svojom podnikateľskom zámere záujemca plánuje preinvestovať 500 tis. Sk v dvoch etapách a to, na rekonštrukciu strechy objektu do konca r. 2002 a na celkovú rekonštrukciu objektu v r. 2004. Rekonštrukcia objektu je nutná pre zachovanie prevádzky lekárne, ktorá mala byť tohto roku uzavretá z dôvodov nevyhovujúcich priestorov. Lekáreň je jediná, ktorá v spádovej oblasti medzi Trenčínom a Bánovcami nad Bebravou poskytuje pre obyvateľov lekárenskú starostlivosť. Z hľadiska odbornej spôsobilosti záujemca splnil podmienky stanovené MZ SR.
Na základe vyššie uvedených skutočností výberová komisia odporučila ako budúceho nadobúdateľa “ZZ” Lekárne Svinná č. 525 Dr. Jozefa Blahovca, Pod Brezinou č. 88, 911 01 Trenčín
C.  Dom na Legionárskej ul. 26, Trenčín
Záujemcovia – MUDr. Miroslav Lehocký, Pod Juhom č. 26, 911 01 Trenčín a MUDr. Anna Kaščáková, 613 24 Horňany č. 12 splnili podmienky výberového konania v plnom rozsahu. Ide o záujemcov, ktorí v  majú v objekte prenajaté priestory pre vykonávanie ambulantnej zdravotnej starostlivosti a zabezpečujú ju spolu s 9 zamestnancami. Záujemcovia o kúpu so súhlasom Nemocnice s poliklinikou Trenčín investovali v roku 2000 do rekonštrukcie vlastné finančné prostriedky, z čoho vznikol Nemocnici s poliklinikou Trenčín záväzok voči prenajímateľovi vo výške 979 133,-Sk ku dňu 31.12.2000. Vytvorili sa tak nové samostatné priestory pre výkon stomatológie a čeľustnej ortopédie a pre výkon ORL a detskej ORL. V zmysle zmluvy nájomcovia nebudú platiť prenajímateľovi nájomné až do doby, pokiaľ výška nájomného nedosiahne sumu nájomcami vynaložených finančných prostriedkov. NsP je tento záväzok povinná splatiť do 30 dní od skončenia nájmu. Kúpna cena vzhľadom na už vykonané investície je záujemcami navrhovaná v zhode s bilančnou hodnotou 622 tis. Sk. V podnikateľskom zámere špecifikujú prístupy na zlepšenie poskytovania zdravotnej staroslivosti, zvýšenie jestvujúceho štandardu ambulancií a zvýšenie kvalifikácie personálu. Naďalej sa bude zabezpečovať zdravotná starostlivosť pre pacientov spádového územia Trenčín a v prípade potreby aj širšieho okolia. Doklady o odbornej spôsobilosti boli na MZ SR v požadovanom termíne predložené a podľa vyjadrenia MZ SR spĺňajú títo záujmcovia odborné predpoklady požadované pre poskytovanie ambulantnej zdravotnej starostlivosti.
Na základe vyššie uvedených skutočností výberová komisia odporučila ako budúceho nadobúdateľa “ZZ” Domu na Legionárskej ul. 26, Trenčín MUDr. Miroslava Lehockého, Pod Juhom č. 26, 911 01 Trenčín a MUDr. Annu Kaščákovú, 913 21  Horňany č.12.

ZÁVER :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutia o privatizácii častí zdravotníckeho zariadenia Nemocnica s poliklinikou Trenčín  – časti:
–	Lekáreň Dolný Šianec č. 10, Trenčín priamym predajom časti zdravotníckeho zariadenia RNDr. Jane Marunovej, Soblahovská č. 31, 911 01 Trenčín
–	Lekáreň Svinná č. 525 priamym predajom časti zdravotníckeho zariadenia PharmDr. Jozefovi Blahovcovi, Pod Brezinou č. 88, 911 01 Trenčín,
–	Dom na Legionárskej ul. 26, Trenčín priamym predajom časti zdravotníckeho zariadenia MUDr. Miroslavovi Lehockému, Pod Juhom č. 26, 911 01 Trenčín a MUDr. Anne Kaščákovej, 913 21  Horňany č. 12.